open-index/open-wikipedia-markdown huggingface dataset:
ליאורה יצחק

**ליאורה יצחק** (נולדה ב-27 בספטמבר 1974) היא זמרת ישראלית, השרה בעברית, מראטהית, אנגלית ובהינדי.

## ביוגרפיה
ליאורה יצחק (פזרקר) נולדה בלוד כבת הזקונים ולה אח בכור, להורים יואל ונורין שעלו לישראל בתחילת שנות ה-70 של המאה ה-20 מהודו, בת לקהילת בני ישראל.

שם משפחתו המקורי של אביה היה פזרקר, אך הוא לקח את שמו הפרטי של סבו יצחק שלום פזרקר (1877-1963) כשם משפחתו החדש. בנוסף דרך סבתה מצד אביה, ליאורה היא צאצאית לנשיא קהילת הבני ישראל מהודו הראשון שמואל יחזקאל דיווקר.

## קריירה
בילדותה החלה לשיר באירועים של יוצאי הודו בישראל. בגיל 15 נסעה עם אביה למומביי שבהודו על מנת ללמוד מוזיקה ושירה הודית, ונשארה שם כשמונה שנים. תחילה למדה מוזיקה הודית קלאסית, לאחר מכן הצטרפה לתעשיית הסרטים בבוליווד, הקליטה פסקולים לשירים המבוצעים בסרטים אלה, ובגיל 24 שבה לישראל. לאחר שובה לישראל העלתה ליאורה יצחק מופע עם הנגן משה מליאנקר, וביצעה דואט עם הזמר יואב יצחק. יצחק שיתפה גם פעולה עם "הפרויקט של עידן רייכל" בשיר "מילים יפות מאלה" ועם להקת "הדג נחש" בשירם "חליפות".

בשנת 2014 חידשה את השיר "פזמון ליקינתון" שהופיע באלבום "בייבי אוריינטל 2", אותו ביצעה בסגנון המוזיקה ההודית. בשנת 2016 חידשה את השיר "גלי" במסגרת האלבום "בייבי אוריינטל 3". בהמשך הוציאה את הסינגל "מעלה מעלה" שנחל הצלחה וזכה להשמעות רבות בתחנות הרדיו וכן את השירים "בואי מהלב" ו"הלילה חתונה".

בשנת 2017, בעת ביקורו בישראל של ראש ממשלת הודו, נרנדרה מודי, הופיעה בפניו ובפני ראש ממשלת ישראל, בנימין נתניהו. ב-2018 השתתפה בקליפ לשיר "נמסטה", של סטטיק ובן-אל תבורי.

בדצמבר אותה שנה גילתה יצחק כי ביצוע לשיר שהקליטה למטרת אירוע בר מצווה פרטי, הושמע באירועי "פריסטייל פסטיגל", מבלי לקבל את הסכמתה ומבלי ששולמו לה תמלוגים עבור השימוש בביצוע שלה לשיר. ב-2019 השתתפה בעונה השביעית של "הכוכב הבא לאירוויזיון".

עם פרוץ מלחמת חרבות ברזל באוקטובר 2023, פתחה ביוזמתה בהסברה למען מדינת ישראל בתקשורת ההודית בעיקר בשפה ההינדית וברשתות החברתיות בהודו.

## חיים אישיים
יצחק נשואה ל-ירון לוי (במקור אשטמקר) ואם לשתי בנות. מתגוררת ברחובות.

## לקריאה נוספת
*אליעז ראובן-דנדקר, **הג'מאט-א. נשים מעוררי השראה מקהילת הבני-ישראל מהודו**, הוצאת קמודן מוכאדם, 2020, ישראל

## קישורים חיצוניים

* 
* 
* 
* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרים השרים בהינדי
קטגוריה:זמרות השרות בעברית
קטגוריה:מתמודדות הכוכב הבא
קטגוריה:לוד: מוזיקאים
קטגוריה:ישראליות שנולדו ב-1974
קטגוריה:ישראלים שנולדו ב-1974
איסמאילה סורו

**איסמאילה סורו** (בצרפתית: **Ismaila Soro**; נולד ב-7 במאי 1998) הוא כדורגלן איבוארי המשחק באל ריאד מליגת העל הסעודית בעמדת הקשר.

## קריירה
סורו החל את הקריירה שלו במחלקת הנוער של מוסו המקומית.

בקיץ  חתם בסקסאן מליגת העל המולדובית. ב-15 באוקטובר 2016 ערך את הופעת הבכורה שלו בקבוצה בהפסד 0–2 לדאקיה קישינב. עד לסיום העונה רשם 22 הופעות בליגה.

ביולי  חתם בהומל מליגת העל הבלארוסית. ב-4 בנובמבר 2017 סורו הבקיע את שער הבכורה שלו בקריירה בניצחון 1–0 נגד קרומקאצ'י.

ב-24 בדצמבר 2017 חתם בבני יהודה תל אביב לשלוש וחצי עונות. את הופעת הבכורה שלו במועדון עשה ב-4 באפריל 2018, כשנכנס כמחליף במשחק ליגה נגד הפועל חיפה.

בעונת 2018/2019 היה שותף לזכייה של בני יהודה בגביע המדינה, אף על פי שנפצע ונאלץ להיות מוחלף במשחק הגמר, בו גברה בני יהודה 4–5 על מכבי נתניה בבעיטות הכרעה.

ב-10 ביולי 2019 האריך את חוזהו בקבוצה בשנתיים נוספות.

ב-22 בינואר 2020 חתם לארבע וחצי שנים בסלטיק.

ב-10 ביולי 2022 הושאל לארוקה מהליגה הפורטוגלית.

ב-1 בספטמבר 2023 חזר לישראל וחתם בבית"ר ירושלים, בה התאחד עם הבעלים ברק אברמוב, החלוץ ירדן שועה והמאמן יוסי אבוקסיס ששימשו באותם תפקידים כששיחק בבני יהודה.

בעונת 2023/24 היה לאחד השחקנים המרכזיים של בית"ר. בעונה זו כבש שני שערים בפלייאוף התחתון - הראשון היה השער הראשון ב-0:3 על מכבי נתניה והשני היה השער הרביעי ב-1:5 של בית"ר ירושלים על הפועל תל אביב. בעונת 2024/25 חל פיחות במעמדו בקבוצה והוא זכה לפחות דקות משחק מבעונה הקודמת. בעונה זו כבש שער אחד בתיקו 1:1 מול מכבי תל אביב.

## תארים
;בני יהודה תל אביב
* גביע המדינה: 2018/2019
**סלטיק**
* הגביע הסקוטי: 2019/2020
* אליפות סקוטלנד: 2021/2022

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני הומל
קטגוריה:כדורגלני בני יהודה תל אביב
קטגוריה:כדורגלני סלטיק
קטגוריה:כדורגלני ארוקה
קטגוריה:כדורגלני בית"ר ירושלים
קטגוריה:כדורגלני א-ריאד
קטגוריה:כדורגלנים זרים בישראל
קטגוריה:כדורגלני נבחרת חוף השנהב
קטגוריה:ספורטאים איבוארים בישראל
קטגוריה:ספורטאים זרים בסקוטלנד
קטגוריה:ספורטאים זרים בפורטוגל
קטגוריה:ספורטאים זרים בערב הסעודית
קטגוריה:איבוארים שנולדו ב-1998
ריסטו מיטרבסקי

**ריסטו מיטרבסקי** (במקדונית: **Ристо Митревски**; נולד ב-5 באוקטובר 1991) הוא כדורגלן מקדוני המשחק בעמדת הבלם בדווה יונייטד.

## קריירה
מיטרבסקי התחיל את הקריירה שלו במחלקת הנוער של רבוטניצ'קי. בקיץ  הושאל לפובדה פרילפ בה שיחק עד ינואר , אז חזר לרבוטניצ'קי. בקיץ  הושאל לנפרדוק קיצ'וו לחצי עונה.

בקיץ  עזב את רבוטניצ'קי וחתם בטטקס טטובו. ב-23 בספטמבר 2012 מיטרבסקי הבקיע את שער הבכורה שלו בקריירה בהפסד 4-1 לשקנדייה. בינואר  חתם במטאלורג סקופיה. 

בקיץ  עזב לראשונה את מקדוניה הצפונית וחתם בדוניי סרם מליגת העל הסרבית. בסיום העונה חזר לקדנציה שנייה במטאלורג סקופיה.

בקיץ  חתם באיסטרה 1961 מליגת העל הקרואטית.

ב-4 בינואר 2018 חתם בהפועל חיפה מליגת העל.

ב-12 ביוני 2019 הצטרף לספסי ספאנטו ג'ורג' מליגת העל הרומנית, אך בסופו של דבר חתם באנוסיס נאון פראלימני.

ב-27 בפברואר 2020, מיטרבסקי חתם באלאשקרט ירוואן מליגת העל הארמנית.

ב-9 בפברואר 2021, מיטרבסקי חתם בסבה מליגת העל המלזית.

ביוני  הצטרף לדווה יונייטד מליגת העל האינדונזית.

## תארים
; הפועל חיפה
*גביע המדינה: 2017/2018
*אלוף האלופים: 

## קישורים חיצוניים

## הערות שוליים

קטגוריה:כדורגלנים מקדונים
קטגוריה:בלמי כדורגל מקדונים
קטגוריה:קשרי כדורגל מקדונים
קטגוריה:סקופיה: כדורגלנים
קטגוריה:כדורגלני רבוטניצ'קי
קטגוריה:כדורגלני פובדה
קטגוריה:כדורגלני סרייבו
קטגוריה:כדורגלני הפועל חיפה
קטגוריה:כדורגלני אנוסיס נאון פאראלימני
קטגוריה:כדורגלני אלאשקרט ירוואן
קטגוריה:כדורגלנים זרים בישראל
קטגוריה:ספורטאים זרים בבוסניה והרצגובינה
קטגוריה:ספורטאים מקדונים בסרביה
קטגוריה:ספורטאים זרים בקרואטיה
קטגוריה:ספורטאים מקדונים בישראל
קטגוריה:ספורטאים מקדונים בקפריסין
קטגוריה:ספורטאים זרים בארמניה
קטגוריה:ספורטאים זרים במלזיה
קטגוריה:ספורטאים זרים באינדונזיה
קטגוריה:מקדונים שנולדו ב-1991
יחסי ירדן–לבנון

**יחסי ירדן–לבנון** הם היחסים הבילטרליים בין **[[ירדן|הממלכה הירדנית ההאשמית]]** לבין **[[לבנון|הרפובליקה הלבנונית]]**. שתי המדינות חברות בליגה הערבית, ומקיימות שיתוף פעולה במגוון תחומים.

## היסטוריה
בשנת 1946 כוננו היחסים בין המדינות, לאחר שירדן קיבלה את עצמאותה מבריטניה. בשנת 1948 השתתפו שתי המדינות במלחמת העצמאות נגד מדינת ישראל הצעירה שזה עתה הוקמה, אולם בעוד שירדן הצליחה להשתלט על תחומי הגדה המערבית, 14 כפרים לבנונים נכבשו על ידי צה"ל והוחזרו ללבנון רק לאחר הסכמי שביתת הנשק.

בשנת 1970 פתח חוסיין, מלך ירדן במלחמה נגד אש"ף וארגוני הטרור הפלסטינים, וכתוצאה מתבוסתם עברו הארגונים הללו לדרום לבנון, שם הקימו את הפתחלנד.

במהלך מלחמת לבנון השנייה בשנת 2006, גינתה ירדן את ישראל על פעולותיה, אולם מאידך מתחה ביקורת גם על החזבאללה. במהלך מלחמת האזרחים בסוריה תמכה ירדן באופוזיציה הסורית, בעוד החזבאללה תמך בשלטונו של בשאר אל-אסד, אולם גם ירדן וגם חזבאללה לחמו כנגד ארגון המדינה האסלאמית.

## יחסים דיפלומטיים
לבנון מחזיקה בירדן רק שגרירות בעמאן, ואילו ירדן מחזיקה בלבנון שגרירות בביירות בלבד.

## הערות שוליים

קטגוריה:ערכים ללא קטגוריות פיזיות - יחסי חוץ
כריס לארסן

**כריס לארסן** (באנגלית: **Chris Larsen**; נולד ב-1960) הוא מיליארדר אמריקאי, יזם היי-טק ומייסד "Ripple Labs" שפיתחה את המטבע המבוזר ריפל. לארסן משמש אנג'ל למספר חברות הזנק בעמק הסיליקון.

מתחילת שנת 2017 עד תחילת 2018 קפץ ערך הריפל בכ-55,000%, ב-4 בינואר 2018 זינק הונו המוערך באופן זמני לכ-55 מיליארד דולר, אף מעל הונו של מארק צוקרברג באותו זמן (מקום חמישי בעשירי העולם).

## קריירה
ב-1996 ייסד את חברת המשכנתאות E-Loan, במהלך כהונתו כמנכ"ל E-Loan הפכה לחברה הראשונה שסיפקה לצרכנים דירוגי אשראי FICO בחינם, ועד שנת 2000 נאמד שווי השוק שלה במעל מיליארד דולר, ב-2006, הוא ייסד את חברת Prosper Marketplace, הראשונה שסיפקה הלוואות עמית לעמית בארצות הברית, והוא שימש כמנכ"ל עד 2012. מאוחר יותר, בשנת 2012, הוא ייסד את חברת Ripple Labs, אשר פיתחה את ריפל, תוכנה המאפשרת העברה ישירה מיידית של כסף בין שני צדדים. לארסן גם משמש מנכ"ל החברה.

## קישורים חיצוניים
* 

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:מיליארדרים אמריקאים
קטגוריה:אמריקאים בתעשיית המחשבים
קטגוריה:מייסדי חברות טכנולוגיה
קטגוריה:בוגרי אוניברסיטת המדינה בסן פרנסיסקו
קטגוריה:אמריקאים שנולדו ב-1960
פורד אקוסטאר

**פורד אקוסטאר** (באנגלית: **Ford Ecostar**) היא רכב חשמלי מונע מצבר, בתצורת מכונית מסחרית, מתוצרת "פורד אירופה" (Ford of Europe AG), חברת בת של קונצרן הרכב פורד, אשר יוצרה בין השנים 1992–1993.

בשנת 1994, עקב התפוצצות 2 סוללות, ושריפת הרכבים, "פורד" ניתק את הסוללות, מבעלי רכבי "פורד אקוסטאר.
## נתונים טכניים
* מסחרית – 2 דלתות צד + דלת אחורית מתפצלת לצד ימין ושמאל
* יוצרו כ־100 יחידות
* סוללת נתרן-גפרית (באנגלית: "Sodium–sulfur battery")
* מחיר סוללה – 46,000 דולר
* משקל סוללה – 354 ק"ג
* טווח טעינה – 161 ק"מ

## ראו גם
* פורד
* רכב חשמלי מונע מצבר
## לקריאה נוספת
* פורד אקוסטאר – תמונות

## הערות שוליים

קטגוריה:מכוניות מסחריות
קטגוריה:רכב חשמלי מונע מצבר
קטגוריה:דגמי מכוניות שהושקו ב-1992
אקוסטאר
זליקו איבנק

**פרז'ליקו איבנק** (בסלובנית: **Željko Ivanek**; נולד ב-15 באוגוסט 1957) הוא שחקן סלובני-אמריקאי, זוכה פרס אמי על תפקידו בתור ריי פיסק בסדרת הדרמה "Damages" של רשת FX. בנוסף, היה מועמד לשלושה פרסי טוני על עבודתו בתיאטרון ברודוויי.

## ביוגרפיה
איבנק נולד בליובליאנה, סלובניה. ב-1960, כאשר היה איבנק בן שלוש, היגר ביחד עם הוריו ואחיו הבכור לקליפורניה שם למד אביו באוניברסיטת סטנפורד, ב-1962 משפחתו חזרה ליוגוסלביה וב-1967 עברו שוב פעם לארצות הברית.

## קריירה
הוא שיחק במספר מחזות בתיאטרון קהילתי באזור מפרץ סן פרנסיסקו וב-1978 סיים תואר בתיאטרון באוניברסיטת ייל, לאחר מכן הוא גם הלך ללמוד באקדמיה למוזיקה ולאמנויות הדרמה של לונדון.

הוא שיחק בעיבוד למחזה "ברקיע התשיעי" מאת קריל צ'רצ'יל ועליו זכה בפרס ובמחזה איש הכריות, הוא הופיע לעיתים קרובות בברודוויי והיה גם מועמד לפרס טוני על משחקו ביומן חוף ברייטון.

ב-1988 שיחק את רוברט קנדי בסרט טלוויזיה של HBO.

ב-1992 שיחק מורה לצרפתית בסרט הדרמה "זר במגרש".

הוא הרבה לשחק בטלוויזיה דמויות של עורכי דין ופוליטיקאים ובין תפקידים אלו ניתן לכלול את הופעותיו בסדרות "תיקים באפלה", "רצח מאדום לשחור" ו"גיבורים", הוא גם שיחק שופט בפרק של הדרמה המשפטית "אלי מקביל" וגילם פסיכיאטר בשני פרקים של הסדרה "המנטליסט".

ב-1996 שיחק בסרטו של רידלי סקוט "ים של חברים", ובסרט "לאחר ג'ימי".

ב-1997 שיחק בסרט "דוני בראסקו", בסרט "ג'וליאן פו" לצד אליסון ג'ני ובדרמת הטלוויזיה של רשת CBS "אלן פוסטר" לצדן של ג'ולי האריס וג'נה מאלון. משנה זו ועד 2003 שיחק בסדרת הטלוויזיה אוז בתור מושל המדינה דבלין.    

ב-2000 שיחק בסרט הדני של הבמאי לארס פון טרייר "רוקדת בחשכה" לצד ביורק וקתרין דנב. ב-2001 שיחק בסרט המלחמה "בלאק הוק דאון". ב-2002 גילם חוקר בסרט "בוגדת" לצד ריצ'רד גיר. ב-2003 שיחק בסרט דוגוויל לצד ניקול קידמן המהווה משל על החברה האנושית.

בשנת 2004 שיחק במותחן הפוליטי "המועמד ממנצ'וריה" של הבמאי ג'ונתן דמי, בכיכובם של מריל סטריפ דנזל וושינגטון. 

ב-2007 החל לשחק את ריי פיסק בסדרה הדרמה "Damages" ועל תפקיד זה זכה איבנק בפרס אמי לשחקן משנה, באותה שנה שיחק את בעלה לשעבר של ג'ולייט ברק בסדרה "אבודים".

ב-2008 שיחק ערפד בסדרה "דם אמיתי".

ב-2010 ועד 2011 שיחק את ראש המודיעין הלאומי בסדרה "האירוע".

בשנת 2012 החל לשחק בסדרת הדרמה הרפואית "רופא האספסוף" ברשת FOX בתפקיד סטפורד ווייט, ראש המחלקה הכירורגית. הסדרה בוטלה לאחר עונה אחת שירדה בתחילת 2013. 

החל משנת 2014 הוא מופיע בסדרה "מזכירת המדינה" בתפקיד ראסל ג'קסון ראש סגל הבית הלבן.

בשנת 2017 שיחק בדרמה זוכת הפרסים "שלושה שלטים מחוץ לאבינג, מיזורי" שביים מרטין מקדונה.

בשנת 2022 החל לשחק בדמותו של ארתור לוגן בדרמה המתח הפסיכולוגית של רשת שואוטיים "הכנס את האדם הנכון" המבוססת על הרומן באותו שם משנת 2004. 

בשנת 2023 החל לגלם את דמותו של "הקרואטי" בסדרת הטלוויזיה "המתים המהלכים: עיר המתים"; ספין-אוף רביעי לסדרת האימה "המתים המהלכים" מבית רשת AMC.  

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:בוגרי בית הספר לדרמה של אוניברסיטת ייל
קטגוריה:זוכי אמי בפריים טיים: שחקן משנה בדרמה
קטגוריה:מהגרים מיוגוסלביה לארצות הברית
קטגוריה:אמריקאים שנולדו ב-1957
דייוויד קלדר (שחקן)

**דייוויד איאן קלדר** (באנגלית: **David Ian Calder**; נולד ב-1 באוגוסט 1946) הוא שחקן אנגלי.

## ביוגרפיה
קלדר נולד בפורטסמות' שבהמפשייר. הוא למד משחק בבית הספר של תיאטרון בריסטול אולד ויק. תפקידיו הבולטים ביותר בטלוויזיה הם פקד בילוש ג'ורג' רזניק בסדרת הדרמה "Widows", ונייתן ספרינג בדרמת המדע בדיוני "Star Cops". ב-1989 הופיע בעיבוד טלוויזיוני לרומן "Nice Work" מאת דייוויד לודג'. ב-2012 גילם את קפטן אדוארד סמית' במיני-סדרה של ITV "טיטניק". בשנים 2005 ו-2006 שיחק בתפקיד השוטר ג'ורג' דיקסון בעיבוד רדיופוני של סדרת הטלוויזיה הוותיקה "Dixon of Dock Green" של ה-BBC.

עוד בטלוויזיה הופיע בסדרות: "המקצוענים", "אויב על סף ביתי", "Minder", "ברז'ראק", "The New Statesman", "בין השורות", "ברמוול", "המפצח", "דיאל ופסקו", "בקצב הלב", "Sleepers", "ספוקס", "רציחות במידסומר", "הנוכלים", "להעיר את המתים", "המלך והגרושה", " A Touch of Frost", "בדם קר", "Burn Up", ו"הודיני". הוא גילם את הרולד הרדמן, יו"ר מנצ'סטר יונייטד ב-1958 כשהתרחש האסון האווירי במינכן, בדרמה "יונייטד" ששודרה ב-BBC באפריל 2011. ב-2013 הופיע בסדרה "האנשים הלא נכונים" בתפקיד מר ריד.

ב-1999 שיחק קלדר בתפקיד סר רוברט קינג בסרט "העולם אינו מספיק" מסדרת סרטי ג'יימס בונד. תפקידים נוספים שלו בקולנוע כוללים את "שעות גנובות" (1982), "מותו של עיתונאי" (1986), "חברות מאמריקה" (1991), "פנים משקרות" (1996), "סיפורי פיות" (1997), "The King Is Alive" (מ-2000), "הבושם" (2006), "המומיה 3" (2008), והסרט "Rush" (מ-2013).

ב-1979 הופיע קלדר בסרט לשירות הציבור בתפקיד קצין למניעת פשעים, ששואל אנשים לחשוב איך יכנסו לביתם אם יאבדו את המפתחות. הסרט נועד לעודד אנשים לדאוג לאבטחת בתיהם. בפברואר 2010 שיחק קלדר בתפקיד סטיוארט בל בסרט הטלוויזיה "On Expenses".

באוקטובר 2012 שיחק קלדר בתפקיד גאס במחזה "המדריך להומוסקסואל אינטליגנטי לקפיטליזם וסוציאליזם עם מפתח לכתבי הקודש" מאת טוני קושנר בתיאטרון המפסטד.

באוקטובר 2016 הופיע בתפקיד מר בראף במיני-סדרה של ה-BBC, עיבוד לרומן "אבן הירח" מאת וילקי קולינס. באוקטובר 2017 החל לגלם את התפקיד הראשי במחזה "יוליוס קיסר" שהועלה בתיאטרון ברידג'.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1946
פסון מרהיב

**פסון מרהיב** (שם מדעי: *Pygoplites diacanthus*), ידוע גם בשם **פסון מגוון** הוא מין של דג ממשפחת הקיסריים, והוא הדג היחיד בסוגו. הוא חי בימים טרופיים באזור האינדו-פסיפי. הפסון הוא דג בעל גוף ארוך וצר, ומגיע לאורך של עד 25 סנטימטר. הפסון המרהיב נודע בצבעיו העזים, שהם פסים כחלחלים אנכיים על רקע צהוב (שנתנו לו את שמו בעברית), עם סנפירים אחוריים כחולים כהים.

הפסון המרהיב חי בתפוצה רחבה מאוד, שמגיעה מהאוקיינוס השקט עד האוקיינוס ההודי, כולל מפרץ אילת ומדגסקר במערב, ועד יפן וקלדוניה החדשה. הפסון אף נפוץ בשונית המחסום הגדולה. הפסון חי גם בישראל, בשונית האלמוגים באילת.

הפסון חי קרוב לחופים, בעומקים שמגיעים עד 80 מטר. הפסון חי בדרך כלל במערות ובקרבת שוניות אלמוגים. הפסון הוא דג טורף, שניזון מספוגים וחסרי חוליות קטנים שמצויים בשוניות בהן הם חיים. הפסון חי במגוון צורות חברתיות, לפעמים ביחידים, בזוגות או בקבוצות קטנות.

הפסון הצעיר מציג צבעים שונים מעט מהפסון הבוגר, כמו הרבה דגים טרופיים אחרים. הפסון הצעיר עדיין מציג פסים אנכיים, אבל בצבע לבן במקום כחול, ולפסון הצעיר יש נקודה כחולה כהה על סנפיר הגב האחורי. פסונים צעירים חיים בקרבה לנקיקים וסדקים בסלע, בהם הם מתחבאים במקרה ויש סכנה.

בגלל צבעיו הפסון הוא דג פופולרי בקרב צלמי טבע ובאקווריומים. אף על פי שהדג הוא מסובך מאוד לגידול באקווריומים, ופרטים רבים שנלקחים מהטבע לאקווריומים מתים בדרך או שנכשלים בהתאקלמות לאקווריום ומתים שם. מעט אקווריומים בעולם כן הצליחו לגדל פסונים חיים, ביניהם המצפה התת-ימי באילת. הפסון לעיתים מבולבל עם הדג קיסר הדור, דג אחר ממשפחת הקיסריים שמאופיין בפסים צבעוניים (במקרה שלו פסים אנכיים).

## קישורים חיצוניים

## הערות שוליים

קטגוריה:טקסונים שתוארו בידי פיטר בודארט
קטגוריה:קיסריים
קטגוריה:דגים במפרץ אילת
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1772
פורד Thames Trader

**פורד Thames Trader** (באנגלית: **Ford Thames Trader**) היא סדרת משאיות בעלי כושר טעינה של 2–7 טון, מתוצרת "Ford of Britain" (פורד בריטניה) (שם רשמי: **Ford Motor Company Limited**), חברת בת של קונצרן הרכב פורד אשר יוצרה בין השנים 1957–1965 בבריטניה.

במשאיות "פורד Thames Trader" הורכבו 2 סוגי מנועים: מנועי בנזין ומנועי דיזל.

## גרסאות
* MK 1
* MK 2 (יוצר משנת 1962)

## תצורות
* משאית פתוחה
* משאית סגורה
* מכלית
* כבאית

## תמונות

קובץ:Ford Thames badge.jpg | לוגו "Thames"
קובץ:Ford Thames Trader ET6 - 9136556429.jpg |פורד Thames Trader דגם "ET6"
קובץ:Thames trader (5604960415).jpg |פורד Thames Trader
קובץ:Ford Thames Trader (1959) (27951838112).jpg |פורד Thames Trader שנת 1959
קובץ:Ford Thames Trader (1962) (27773531970).jpg |פורד Thames Trader, שנת 1962
קובץ:Oldtimer event Waalwijk 2012 (8113566725).jpg |פורד Thames Trader דגם "NC"
קובץ:Thames Trader registered October 1964 3600cc sic DVLA.JPG |פורד Thames Trader, שנת 1964, מנוע 3,600 סמ"ק
קובץ:Thames Trader vintage tanker.jpg | פורד Thames Trader תצורת מכלית
קובץ:1960 Thames Trader 40 fire truck (8882601239).jpg | פורד Thames Trader תצורת כבאית, שנת 1960
קובץ:1960 Thames Trader 40 fire truck (8883230152).jpg | פורד Thames Trader תצורת כבאית, שנת 1960
קובץ: 1965 Thames Trader 40 508E fire truck (5986608621).jpg | פורד Thames Trader תצורת כבאית, שנת 1965
קובץ:JMK975B (13647024445).jpg | פורד Thames Trader
קובץ:Thames Trader reg DAP 104B.jpg |פורד Thames Trader


## ראו גם
* פורד
* פורד FK
* פורד סדרה D

## לקריאה נוספת
* פורד Thames Trader - תמונות (truck-uk.smugmug.com/Trucks/FORD)
* פורד Thames Trader - תמונות (alamy.com/stock-photo/thames-trader)
* פורד Thames Trader  (trucknetuk.com/phpBB)
* פורד Thames Trader שנת 1962 (machinerysales.cheffins.co.uk/view-auctions/catalog)

## קישורים חיצוניים

* 
*  (הנעה 6x6)
* 

## הערות שוליים

Thames Trader
קטגוריה:משאיות
קטגוריה:כלי רכב שהושקו ב-1957
קטגוריה:כלי רכב בריטיים
קטגוריה:כבאיות
Thames Trader
טום בן זקן

**טום בן זקן** (נולד ב-29 באוקטובר 1994) הוא כדורגלן ישראלי המשחק בעמדת המגן ימני במועדון ספורט אשדוד, בנו של איש העסקים ג'קי בן-זקן.

## קריירה
בן זקן החל לשחק כדורגל במחלקת הנוער של מועדון ספורט אשדוד, וב-8 במאי 2012 ערך את הופעת הבכורה שלו בקבוצה הבוגרת של המועדון, בניצחון 2–1 על בני סכנין. בעונה שלאחר מכן המשיך לשחק בקבוצת הנוער וערך הופעה נוספת בליגת העל, ובעונת 2013/2014 סבל מפציעה ונעדר כחצי שנה מהמגרשים. בעונת 2014/2015 צורף בן זקן באופן רשמי לסגל הקבוצה הבוגרת, וערך חמש הופעות בליגת העל, אך בתום העונה ירדה הקבוצה לליגה הלאומית. בעונת 2015/2016 הפך לשחקן הרכב קבוע בקבוצה, וסייע לקבוצה להעפיל בחזרה לליגת העל.

ב-29 בספטמבר 2018 כבש בן זקן את שער הבכורה שלו בקריירה, בהפסד 1–4 למכבי נתניה. ב-15 בינואר 2019 קרע את הרצועה הצולבת במשחק מול הפועל עפולה בגביע המדינה, וחזר לשחק רק בינואר 2020.

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מועדון ספורט אשדוד
קטגוריה:אשדוד: כדורגלנים
קטגוריה:ישראלים שנולדו ב-1994
עונת 2016/2017 בליגה הלאומית

**עונת 2016/2017 בליגה הלאומית** הייתה העונה ה-18 של הליגה הלאומית כליגה השנייה בחשיבותה בישראל. הליגה החלה ב-19 באוגוסט 2016 והסתיימה ב-30 במאי 2017.

על ניצחון במשחק הוענקו שלוש נקודות ונקודה בודדת על תיקו.

הליגה כללה 16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר הסיבוב ה-15 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות).

העונה הסתיימה בניצחון של מכבי נתניה שעלתה לעונת 2017/2018 בליגת העל ויחד איתה עלתה הפועל עכו.

מכבי שעריים והפועל ירושלים ירדו לליגה השלישית. הפועל נצרת עילית ניצחה במשחקי המעבר את מועדון ספורט כפר קאסם ונותרה בליגה הלאומית.

ז'ורדן פושה (צרפת) ממכבי הרצליה זכה בתואר מלך השערים של הליגה עם 24 כיבושים.

## טבלת הליגה
### העונה הסדירה

### הפלייאוף העליון

### הפלייאוף התחתון

### משחקי המבחן ללאומית
בסיום העונה התקיימו משחקי מבחן לליגה הלאומית בין הפועל נצרת עילית שסיימה במקום ה-14 בליגה הלאומית, לבין מ.ס. כפר קאסם סוהיב שסיימה במקום החמישי בליגה א' דרום והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ.

הפועל נצרת עילית ניצחה 3:2 בסיכום שני המשחקים ונשארה בליגה הלאומית עונה נוספת.

## קישורים חיצוניים
* נתוני העונה בטבלת ההתאחדות
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2017 בישראל: כדורגל
קטגוריה:2016 בישראל: כדורגל
קטגוריה:תחרויות כדורגל ב-2016
קטגוריה:תחרויות כדורגל ב-2017
נונו אספריטו סנטו

**נונו הרלנדר סימואש אספיריטו סנטו** (בפורטוגזית: **Nuno Herlander Simões Espírito Santo**; נולד ב-25 בינואר 1974 בסאו טומה), הידוע בפשטות בשם **נונו**, הוא כדורגלן עבר ומאמן כדורגל פורטוגזי וכיום משמש כמאמנה של וסטהאם יונייטד מהפרמייר ליג. כשחקן שיחק בעמדת השוער.

## קריירה
במהלך שמונה שנותיו כשחקן מקצועי, הוא התפרסם בספרד, שם שיחק בשלוש קבוצות שונות במשך חמש שנים. מאוחר יותר הוא שיחק מספר מועט של משחקים בקבוצת פורטו במולדתו, בדינמו מוסקבה, ברוסיה ושוב בפורטו ובאווש  שבליגה הפורטוגלית. הוא נכלל בסגל נבחרת פורטוגל בכדורגל עד גיל 21 ושותף בשלושה משחקים רשמיים.

בעת ששיחק בעונת  בקבוצת מרידה בליגה הספרדית השנייה בכדורגל, הוא זכה בפרס ריקרדו זאמורה של הליגה השנייה.

ב-2012 מונה סנטו למאמן הקבוצה הפורטוגלית ריו אבה והוביל אותה בעונת 2013/2014 למשחקי הגמר של הגביע הפורטוגלי ושל גביע הליגה הפורטוגלית. ב-2014 עבר לאמן את ולנסיה בליגת העל הספרדית, ב-2016 אימן את פורטו ובתחילת 2017 הוחתם במועדון האנגלי וולבס. את עונת 18–2017 סיימה הקבוצה במקום הראשון בליגת המשנה ועלתה לפרמייר ליג לאחר היעדרות של שבע שנים. את עונות 19–2018 ו-20–2019 בפרמייר ליג סיימה וולבס במקום השביעי.

בספטמבר 2020 חתמו סנטו ווולברהמפטון וונדררס על הארכת חוזהו כמאמן הקבוצה לשלוש שנים נוספות.

לקראת סוף עונת 2020/2021 ולאחר שלא השיגו את מטרותיהם, וולבס וסנטו הסכימו בהסכמה הדדית על עזיבת הקבוצה, לאחר ארבע שנים.

ב-30 ביוני 2021 מונה למאמנה של טוטנהאם הוטספר. ב-1 בנובמבר,ארבעה חודשים בלבד לאחר שמונה, פוטר נונו מתפקידו.

ב-4 ביולי 2022 מונה למאמנה של אל-איתיחאד מהליגה הסעודית. הוא פוטר ב-8 בנובמבר 2023, יומיים לאחר הפסד במסגרת ליגת האלופות האסיאתית.

ב-20 בדצמבר 2023 מונה למאמנה של נוטינגהאם פורסט מהפרמייר ליג. לאחר שהצליח להשאיר את הקבוצה בליגה, בעונת 2024/2025 רשם עם הקבוצה הצלחה אדירה כשהוביל אותה למקום ה-7 בפרמייר ליג ולפלייאוף הקרונפרס ליג. זו ההעפלה של הקבוצה למפעל אירופי לראשונה זה 29 שנים. למרות ההצלחה, פוטר סנטו מתפקידו ב-9 בספטמבר 2025 בעקבות חילוקי דעות עם הנהלת המועדון.

ב-27 בספטמבר 2025 מונה למאמנה של וסטהאם יונייטד.  

## תארים
### כשחקן
;דפורטיבו לה קורוניה
* גביע המלך הספרדי: 

;פורטו
* ליגת האלופות: 2003/2004
* גביע אופ"א: 
* אליפות פורטוגל (4): , , , 
* הגביע הפורטוגלי (3): , , 
* הגביע הביניבשתי: 
* הסופר קאפ הפורטוגלי (3): , , 

;תארים אישיים
* פרס ריקרדו זאמורה (ליגת המשנה): 

### כמאמן
#### קבוצתיים
; וולברהמפטון וונדררס
* אליפות הצ'מפיונשיפ: 2017/2018

#### אישיים
* מאמן החודש בפרמיר ליג (7): ספטמבר 2018, יוני 2020, אוקטובר 2020, אוגוסט 2021, אוקטובר 2024, דצמבר 2024, מרץ 2025
* מאמן החודש בלה ליגה (3) : ספטמבר 2014, דצמבר 2014, פברואר 2015
* מאמן החודש בצ'מפיונשיפ: נובמבר 2017

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני ויטוריה דה גימארייש
קטגוריה:כדורגלני דפורטיבו לה קורוניה
קטגוריה:כדורגלני מרידה
קטגוריה:כדורגלני אוססונה
קטגוריה:כדורגלני פורטו
קטגוריה:כדורגלני דינמו מוסקבה
קטגוריה:כדורגלני אווש
קטגוריה:כדורגלנים באולימפיאדת אטלנטה (1996)
קטגוריה:כדורגלני יורו 2008
קטגוריה:מאמני כדורגל פורטוגזים
קטגוריה:מאמני ולנסיה
קטגוריה:מאמני פורטו
קטגוריה:מאמני וולברהמפטון וונדררס
קטגוריה:מאמני טוטנהאם הוטספר
קטגוריה:מאמני אל-איתיחאד
קטגוריה:מאמני נוטינגהאם פורסט
קטגוריה:פורטוגזים שנולדו ב-1974
קטגוריה:מאמני וסטהאם יונייטד
Paga de Solteiro Feliz

"**Paga De Solteiro Feliz**" (באנגלית: "**Happy Bachelor Party**"; בעברית: "**מסיבת רווקים שמחה**") הוא סינגל שהוקלט על ידי הצמד הברזילאי סימונה & סימריה, בשיתוף עם הדיג'יי אלוק. השיר יצא לאור ב-5 בינואר 2018, תחת חסותה של חברת התקליטים יוניברסל מיוזיק גרופ, כסינגל שלא מתוך אלבום בדומה ל-"Loka".

עם יציאתו הועלה השיר אל הספוטיפיי, ובין היתר גם לאפל מיוזיק, ולרשתות סטרימינג נוספות.

## רקע וכתיבה
את השיר כתבו סימונה וסימריה ביחד, והוא הופק על ידי אלוק פטרילו, שערך את המוזיקה. על השיר הודיעו השתיים באינסטגרם, וכמה ימים לפני צאתו הן פרסמו חלקים מתוך הקליפ שיצא ביחד עם צאתו כסינגל.

## וידאו קליפ
הווידאו קליפ הנלווה שצולם לשיר הועלה לערוץ ה-Vevo של השתיים ב-5 בינואר 2018, לאחר שהן הודיעו על כך בכל הרשתות החברתיות. הקליפ הוא כשם השיר, מסיבת רווקים פרועה שמתקיימת באולם עם אנשים רבים.

באמצע הקליפ נכנסות השתיים אל תוך האולם, ולאחר מכן ניתן לראות את סימריה, כשהיא לבושה בתלבושת פרובוקטיבית כאשר רק כמה רצועות מעור, מכסות את פלג גופה העליון.

נכון למרץ 2020, מונה הצפיות של הקליפ עומד על כ-85 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירי אלוק
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
קטגוריה:שירים על מסיבות
יחסי ברבדוס–גרמניה

בין ברבדוס לרפובליקה הפדרלית של גרמניה מתקיימים יחסים בילטרלים. ברבדוס מיוצגת בגרמניה על ידי שגרירותה בבריסל וגרמניה מיוצגת בברבדוס על ידי השגרירות האזורית שלה בפורט אוף ספיין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2017/2018 בליגה הלאומית

**עונת 2017/2018 בליגה הלאומית** הייתה העונה ה-19 של הליגה הלאומית כליגה השנייה בחשיבותה בכדורגל בישראל. העונה החלה ב-18 באוגוסט 2017, והסתיימה ב-21 במאי 2018.

לקראת עונה זו הצטרפו לליגה הלאומית הפועל תל אביב והפועל כפר סבא, אשר ירדו מליגת העל, והפועל חדרה והפועל מרמורק שעלו מליגה א'.

הליגה כללה 16 קבוצות שתחילה שיחקו ביניהן במשך שני סיבובים בני 15 משחקים כל אחד - 30 מחזורים בסה"כ. לאחר המחזור ה-30 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). על ניצחון במשחק הוענקו שלוש נקודות, ונקודה בודדת על תיקו.

הפועל תל אביב, שבעונה הקודמת ירדה לליגת המשנה בפעם השנייה בתולדותיה, הבטיחה את העפלתה בתום המחזור ה-31 וסיימה את העונה במקום הראשון בטבלה. בתום המחזור האחרון הבטיחה גם הפועל חדרה את העפלתה לאחר 39 שנים שלא הייתה בליגה הבכירה, לאחר שסיימה במקום השני בטבלה והקדימה את הפועל ראשון לציון בנקודה אחת.

עירוני נשר הוכרזה באופן רשמי כיורדת הראשונה לליגה א' בתום המחזור ה-30, לפני תחילת הפלייאוף, לאחר שצברה רק 11 נקודות בעונה הסדירה. בתום המחזור ה-35 ירדה גם מכבי הרצליה. הפועל כפר סבא, שסיימה את הסיבוב הראשון במקום הראשון בטבלה, נחלשה בסיבוב השני, ירדה לפלייאוף התחתון, ובתום העונה סיימה במקום ה-14, התמודדה במשחקי המבחן מול עירוני טבריה מליגה א', ניצחה אותה 5–3 בסיכום שני המפגשים ונשארה בליגה הלאומית.

## קבוצות
להלן הקבוצות שהשתתפו בליגה הלאומית בעונת 2017/2018:

## טבלת הליגה
### העונה הסדירה

### הפלייאוף העליון

### הפלייאוף התחתון

### משחקי המבחן ללאומית
בסיום העונה התקיימו משחקי מבחן לליגה הלאומית בין הפועל כפר סבא שסיימה במקום ה-14 בליגה הלאומית, לבין עירוני טבריה שסיימה במקום החמישי בליגה א' צפון והגיעה למשחק דרך פלייאוף העלייה (מקומות 2–5 בשתי הליגות המחוזיות). השיטה הייתה מפגש נוק-אאוט כפול בית-חוץ.

הפועל כפר סבא ניצחה 5:3 בסיכום שני המשחקים ונשארה בליגה הלאומית עונה נוספת.

## מלך השערים

## קישורים חיצוניים
* עונת 2017/2018 בליגה הלאומית, באתר ההתאחדות לכדורגל בישראל
* נתוני העונה
* נתונים מאתר transfermarkt

## הערות שוליים

קטגוריה:עונות בליגת המשנה בכדורגל בישראל
קטגוריה:2017 בישראל: כדורגל
קטגוריה:2018 בישראל: כדורגל
קטגוריה:תחרויות כדורגל ב-2017
קטגוריה:תחרויות כדורגל ב-2018
שעה אפלה

**שעה אפלה** (באנגלית: **Darkest Hour**) הוא סרט קולנוע בבימויו של ג'ו רייט ובכיכובו של גארי אולדמן בתפקיד הראשי המתאר את עלייתו לשלטון של וינסטון צ'רצ'יל ואת הימים הראשונים לשלטונו, במהלך מלחמת העולם השנייה.

הסרט המתחיל במינוי צ'רצ'יל לראש ממשלה על ידי המלך, מתאר את התככים של חברי מפלגתו ובהם ראש הממשלה שקדם לו, נוויל צ'מברלין, המערכה על צרפת ועל ארצות השפלה והמצב הצבאי המורכב אליו נקלע עד חילוץ הצבא הבריטי מחופי צרפת בדנקרק. בסרט מובאים מספר מנאומיו הידועים ביותר והסרט מסתיים בנאום נילחם בחופים.

במסגרת העלילה מסופר על צעירה, מיס לייטון, המשמשת כפקידה של צ'רצ'יל ומקלידה על מכונת כתיבה את נאומיו ומברקיו ונחשפת לדילמות הכבירות הניצבות בפניו.

## שם הסרט
שמו של הסרט הוא מטבע לשון שצ'רצ'יל טבע לתיאור התקופה בין כניעת צרפת ועד לתחילת מבצע ברברוסה בו בריטניה עמדה לבדה מול גרמניה הנאצית.

## צוות השחקנים
* גארי אולדמן – וינסטון צ'רצ'יל
* קריסטין סקוט-תומאס – קלמנטיין צ'רצ'יל
* בן מנדלסון – ג'ורג' השישי
* לילי ג'יימס – אליזבת לייטון
* רונלד פיקאפ – נוויל צ'מברלין
* סטיבן דיליין – אדוארד ווד, הרוזן הראשון מהליפקס
* ניקולס ג'ונס – ג'ון סיימון, ויקונט סיימון
* סמואל וסט – אנתוני אידן
* דייוויד סקופילד – קלמנט אטלי
* ריצ'רד לומסדן – הייסטינגס איזמי
* מלקולם סטורי – גנרל סר אדמונד איירונסייד
* הילטון מקריי – ארתור גרינווד
* בנג'מין ויטרו – סר סמוארל הואר
* ג'ו ארמסטרונג – ג'ון אוונס
* אדריאן רולינס – סר יו דאודינג
* דייוויד באמבר – תת-אדמירל ברטרם רמזי
* דייוויד סטראתיירן – פרנקלין דלאנו רוזוולט (קול)
* ג'רמי צ'יילד – ג'יימס סטנהופ, הרוזן השביעי מסטנהופ
* בריאן פטיפר – סר קינגסלי ווד
* מייקל גולד – צ'ארלס ויין-טמפסט-סטיוארט
* ג'ון אטרברי – סר אלכסנדר קדוגן
* בריגדיר קלוד ניקולסון - ריצ'רד גלובר

## קישורים חיצוניים

*  
* "שעה אפלה", בוויקיציטוט 

**ביקורות:**
* 
* 
* גידי אורשר, שעה אפלה" - געגועים למנהיג, באתר "סולם אורשר", 7 בינואר 2018
* 
* 
* 

## הערות שוליים

קטגוריה:סרטי 2017
קטגוריה:סרטים בריטיים
קטגוריה:סרטי מלחמת העולם השנייה
קטגוריה:סרטים על פוליטיקאים
קטגוריה:זוכי אוסקר: האיפור ועיצוב השיער הטובים ביותר
קטגוריה:וינסטון צ'רצ'יל בתרבות
Quando o Mel é Bom

**Quando o Mel é Bom** (באנגלית: **When The Honey Is Good**, ובעברית: **כשהדבש טוב**) הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה השני שלהן, *[[Bar das Coleguinhas]]*. השיר יצא לאור ב-11 באפריל 2016, כסינגל השני והאחרון מתוך אלבום ההופעה.

עם יציאתו נכנס השיר אל המקום ה-7 במצעד שבברזיל, ובכך הפך לראשון של הצמד שעשה זאת.

## רקע וכתיבה
השיר נכתב על ידי סימונה וסימריה, בדומה לשאר השירים שלהן. לפני כן יצא הסינגל הראשון מתוך האלבום "Meu Violão e o Nosso Cachorro", שזכה להצלחה פחותה מהשיר הזה, ובכך הפך השיר למצליח ביותר מתוך אלבום ההופעה.

הצמד אף הופיע עם השיר במסגרת סיבוב ההופעות שנערך לאחר יציאת אלבום ההופעה השלישי, *[[Live (אלבום של סימונה & סימריה)|Live]]*.

## וידאו קליפ
לשיר לא צולם ווידאו קליפ רשמי, אך במקום זה העלו הצמד לערוצם הפרטי, הופעה של השיר שנערכה בסמוך ליציאת אלבום ההופעה השני, *Bar das Coleguinhas*, והיוותה כקליפ לשיר. בהופעה נראות השתיים כשהן לבושות בבגדים בצבע לבן, ומיקרופונים בידיהן.

ההופעה הפכה לוויראלית ונכון לדצמבר 2021, מונה הצפיות שלה עומד על כ-70 מיליון צפיות.

## מיקומי שיא
השיר זכה להצלחה רבה בברזיל והגיע בשיאו אל המקום ה-7.

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
קטגוריה:שירים על מזון ושתייה
פייר אלשינסקי

**פייר אלשינסקי** (בצרפתית: **Pierre Alechinsky**; נולד ב-19 באוקטובר 1927) הוא צייר יהודי בלגי העובד ופועל בצרפת מאז 1951. עבודתו מושפעת מסגנונות הטאשיזם, אקספרסיוניזם מופשט ומופשט לירי.

## קורות חיים
אלשינסקי נולד בסחארבק. ב-1944 למד לצייר, לאייר ולצלם ב"החדר - בית הספר הלאומי הגבוה לארכיטקטורה"  בבריסל. ב-1945 גילה את עבודתם של אנרי מישו וז'אן דיביפה והתיידד עם מבקר האמנות ז'אק פוטמן. ב-1949 אלשינסקי חבר לכריסטיאן דוטרמון, קרל אפל, קונסטנט ניוהויז, ז'אן ניוהויז ואסגר ז'ורן, להקמת התנועה האמנותית "קוברה". הוא לקח חלק בתערוכות של תנועת קוברה ונסע לפריז ב-1951 על מנת ללמוד חריטה באטליה 17 בהדרכתו של סטנלי ויליאם היטר.

ב-1954 התקיימה תערוכתו הראשונה בפריז והוא החל להתעניין בקליגרפיה מזרחית. בשנות החמישים המוקדמות נעשה לשליחו הפריזאי של העיתון היפני בוקובי (אהבת הדיו). ב-1955, בעידודם של הנרי סטורק ולוק דה הויך, עזב ליפן עם רעייתו. הוא הציג את "לילה" (מוזיאון אוהרה לאמנות, קורשיקי) וביים סרט: קליגרפיה יפנית - כריסטיאן דוטרמון כתב את הפרשנות ומלחין המוזיקה היה אנדרה סורי.

ב-1960 אלשינסקי הציג בלונדון, בברן ובביאנלה של ונציה. לאחר מכן הציג בפיטסבורג, ניו יורק, אמסטרדם וסילקבורג.

הוא עבד עם ואלאס טינג והמשיך לשתף פעולה עם כריסטיאן דוטרמון, כמו כן עבד עם אנדרה ברטון.

הקריירה הבינלאומית שלו המשיכה ללבלב לאורך שנות השבעים וב-1983 התמנה לפרופסור לציור בבית הספר הלאומי הגבוה לאמנויות היפות בפריז. ב-1994 הוענק לו תואר דוקטור לשם כבוד מידי האוניברסיטה החופשית של בריסל, וב-1995 השתמשו באחד מעיצוביו ליצירתו של בול בלגי. עבודתו כלולה באוספיהם של המוזיאון הלאומי לאמנויות יפות של בלגיה, גלריית טייט, מוזיאון לודוויג בקלן, המוזיאון לאמנות מודרנית בניו יורק, מרכז האמנות ווקר במיניאפוליס שבמינסוטה, מוזיאון האמנות בפורט לורדייל שבפלורידה, אוניברסיטת נובה סאוט'רן בפורט לורדייל שבפלורידה ומוזיאון ישראל.

חגורת האסטרואידים 14832 Alechinsky  נקראה על שמו באוקטובר 2000.

## קישורים חיצוניים

* פייר אלשינסקי, במוזיאון ישראל
* פייר אלשינסקי, במוזיאון לאמנות מודרנית

קטגוריה:ערכים שבהם תבנית בריטניקה אינה מתאימה
קטגוריה:ציירים יהודים בלגים
קטגוריה:ציירים יהודים צרפתים
קטגוריה:בלגים שנולדו ב-1927
קטגוריה:זוכי פרס פרמיום אימפריאלה לציור
אוניות הסער האמפיביות מסדרת אמריקה

**אוניות הסער האמפיביות מסדרת אמריקה** (באנגלית: **America-class amphibious assault ships**) היא סדרת אוניות סער אמפיביות מסוג נושאות מסוקים וסער (LHA), בצי ארצות הברית.

למרות שהן נושאות רק מסוקים ומטוסי V/STOL, נושאות המסוקים מסדרת אמריקה דומות בגודלן לנושאות המטוסים הצרפתיות *[[שארל דה גול (נושאת מטוסים)|שארל דה גול]]*. כמו כן, באורך של יותר מ-38 מטר (124 רגל) הן קצרות יותר, נושאות המסוקים מסדרת *אמריקה* הן בעלות הדחק דומה לנושאות המטוסים לשעבר של הצי האמריקני מסדרת *[[מידוויי (CV-41)|מידוויי]]* .

באוקטובר 2014 נכנסה לשירות פעיל האונייה הראשונה בסדרה: "USS America", ביולי 2020 נכנסה לשירות האונייה השנייה בסדרה: "USS Tripoli". שתי הספינות הראשונות בסדרה הן ללא סיפון בגובה פני הים שניתן להצפה, וכן בעלות בית חולים קטן יותר משאר האוניות המתוכננות בסדרה. האוניה השלישית שהוזמנה "USS Bougainville" כוללת סיפון שניתן להצפה.

עלות הפרויקט מוערכת בכ-3.6 מיליארד דולר לאונייה, עבור שלוש היחידות הראשונות שהוזמנו.

## היסטוריה
התכנון של ספינות הנחיתה מסוג *אמריקה* התבסס על הניסיון שנצבר בבנייה ותפעול של ספינות נחיתה מסוג ''צרעה'', בפרט הספינה האחרונה מסוג זה, USS Makin Island . השינוי החשוב ביותר בהשוואה לספינות הישנות יותר היה נטישת המזח המובנה המשמש להעברת רכבי נחיתה קטנים. השטח שנחסך שימש להגדלת אפשרויות הפעילות האווירית מסיפון הספינה. בספינה השלישית המתוכננת מהסוג, USS בוגנוויל, הוחזר הרעיון של רציף המובנה במבנה הספינה, המשמש לשיגור ספינות נחיתה קטנות יותר.

ההזמנה לאונייה הראשונה מסוג זה, USS America, בשווי 2.4 מיליארד דולר, בוצעה ב-1 ביוני 2007. הבנייה החלה ב-17 ביולי 2009 בפסקאגולה, מיסיסיפי. ההשקה התקיימה ב-4 ביוני 2012. ניסויים ימיים החלו ב-5 בנובמבר 2013. הספינה נכנסה לשירות צבאי ב-11 באוקטובר 2014.

במרץ 2026 נשלחה USS Tripoli לאזור המפרץ הפרסי במסגרת מבצע זעם עצום, כשעל סיפונה כוח הנחתים יחידת המשלוח ה-31 של הנחתים.

## סיפון באר
לספינות מלחמה נוספות מסוג זה תהיה סיפון באר ללוחמה אמפיבית בירכתיהן כדי להכיל ספינות נחיתה, כמו בספינות תקיפה אמפיביות מסוג Tarawa וסוג צרעה.

תוספת של סיפון באר תשאיר פחות מקום למטוסים על סיפון הספינות, ההערכה המבצעית המוקדמת משנת 2005 מתחה ביקורת על התכנון מכיוון שמתקני התעופה המורחבים לא נתנו מקום לסיפון באר. כמו כן, USS ''America'' צמצמה את שטח האחסון של כלי רכב צבאיים, וגודל בית החולים שלה הצטמצם בשני שלישים ביחס לספינות מסוג "צרעה".

## קישורים חיצוניים

*על הסדרה באתר military.com
*על האוניות באתר צי ארצות הברית
## הערות שוליים

קטגוריה:אוניות מלחמה בצי ארצות הברית
רכבת החופש של לייקה

**רכבת החופש של לייקה** הייתה פעולת חילוץ שבה מאות יהודים הוברחו מחוץ לגרמניה הנאצית לפני השואה על ידי ארנסט לייץ ה-2, מנכ"ל חברת לייקה ובתו אלסי קואהן-לייץ.

## רקע
חברת האופטיקה של ארנסט לייץ, שנוסדה בווצלר ב-1869, הייתה ידועה בגישתה הנאורה כלפי עובדיה: פנסיות, חופשות מחלה וביטוחי בריאות - כולם הונהגו כבר בימיה הראשונים של החברה. כוח העבודה של החברה התבסס על דורות של עובדים מוכשרים, חלקם הגדול יהודים. כאשר אדולף היטלר מונה לקנצלר גרמניה בשנת 1933, לייץ ה-2, בנו של המייסד ומנהל החברה, קיבל פניות מעובדיו היהודים לסיוע בהוצאתם ובהוצאת משפחותיהם מהמדינה. לייץ ומשפחתו לא היו יהודים, ולכן היו מוגנים מחוקי נירנברג של גרמניה הנאצית, שהגבילו את תנועת היהודים ואת העסקתם.

## משימת החילוץ
על מנת לעזור לעובדיו היהודים, לייץ הקים בחשאיות את "רכבת החופש של לייקה", דרך חשאית שאיפשרה ליהודים לעזוב את גרמניה, תחת זהות של עובדי לייקה שהוקצו לעבוד מחוץ לגרמניה. עובדים, סוחרים, בני משפחה ואפילו חברים של בני משפחה "הוקצו" למשרדי המכירות של לייץ בצרפת, בריטניה, הונג קונג וארצות הברית. פעולותיו של לייץ הוגברו אחרי ליל הבדולח בנובמבר 1938, שבמהלכו נשרפו חנויות יהודיות ברחבי גרמניה.

"עובדים" יהודים שהגיעו לנמל ניו יורק הלכו למשרד לייץ במנהטן, שם עזרו להם למצוא עבודה. כל יהודי שהגיע קיבל מצלמת לייקה. הפליטים קיבלו מלגה עד שהם יכלו לעבוד. דרך נתיב בריחה זה הגיעו מעצבים, אנשי מכירות, משווקים וכותבים. "רכבת החופש של לייקה" הגיעה לשיאה ב-1938 ובתחילת 1939. ה"רכבת" הביאה קבוצה של מהגרים לניו יורק פעם בכמה שבועות עד הפלישה לפולין ב-1 בספטמבר 1939, היום בו גרמניה סגרה את גבולותיה.

לייץ הייתה חברה בין-לאומית ידועה. החברה יצרה מצלמות ומערכות אופטיות אחרות עבור הצבא הגרמני. בנוסף לכך, הממשלה הנאצית נזקקה למטבע חוץ והון זר, ולכן לייץ שווקה בשווקים בין לאומיים. בני משפחת לייץ ועובדי החברה סבלו מפני שעסקו בהצלת היהודים. אלפרד טורק, מנהל בכיר בחברה, נכלא בכלא הנאצי לאחר שנתפס עוזר ליהודים. הוא שוחרר רק אחרי תשלום שוחד גדול.

אלסי קואהן-לייץ, בתו של לייץ, נכלאה על ידי הגסטפו לאחר שנתפסה בגבול מסייעת לנשים יהודיות לחצות את הגבול לשווייץ. היא שוחררה לאחר חקירה.

## פרסים והנצחה
אחרי המלחמה קיבלה אלסי מספר תוארי כבוד, בהם תואר מאקדמיית מדעי הרוח בצרפת ב-1965 ומדליית אריסטיד בריאן מהאקדמיה האירופאית בשנות ה-70 ופרס "האומץ לעזור" מהליגה נגד השמצה. לדברי נורמן ליפטון, כותב ועורך עצמאי, המשפחה לא רצתה פרסום על הפעולות ההרואיות שלה. רק אחרי שבן המשפחה האחרון נפטר פורסם סיפורה של רכבת החופש.

קטגוריה:הצלה בשואה
קטגוריה:שואת יהודי גרמניה
רמון סבינק

**רמון סבינק** (בצרפתית: **Raymond Savignac**, לעיתים מקוצר כ-Savignac) (נולד ב-6 בנובמבר 1907 בפריז והלך לעולמו ב-31 באוקטובר 2002 בגיל 94 בטרוביל (נורמנדי) הוא מעצב גרפי צרפתי, הידוע בשל הפוסטרים המסחריים אותם עיצב. עבודתו מאופיינת בפשטות הומוריסטית.

סבינק הוא אוטודידקט, החל לעצב פוסטרים בהדרכתו של קסנדרה . הוא זכה לפרסום עבור פוסטר יופלה. פוסטר ידוע אחר שלו הוא "La Guerre des boutons" (מלחמת הבוטונס).

ב-1949 הוצגה עבודתו של סבינק לצד מעצב הפוסטרים ברנר וילמן  בגלריה לאמנות יפה בפריז.

תצוגת קבע של עבודתו מוצגת במוזיאון מונטבלו בטרוביל, שם התגורר בשנותיו האחרונות. על שמו נקרא חוף ים. רבים מהפוסטרים שלו מתארים את נורמנדי ומוצגים בה. בסביבותיה של העיר מוצגים גם ציורי הקיר שלו.

## קישורים חיצוניים

* "ציוני דרך בחייו של רמון סבינק"

קטגוריה:מעצבים צרפתים
קטגוריה:צרפתים שנולדו ב-1907
קטגוריה:צרפתים שנפטרו ב-2002
פר קירקבי

שמאל|ממוזער|180px|פסל לבנים מאת פר קירקבי בחזית הספרייה הלאומית הגרמנית בפרנקפורט, מיין, גרמניה, 1999
שמאל|ממוזער|180px|התקרה בכניסה לספריה הלאומית הדנית
**פר קירקבי** (בדנית: **Per Kirkeby**; 1 בספטמבר 1938 – 9 במאי 2018) הוא צייר, פסל, משורר ובמאי קולנוע דני.

## ביוגרפיה
פר קירקבי נולד בקופנהגן, דנמרק; בוגר לימודי גאולוגיה באוניברסיטת קופנהגן (1964). עד לפני שסיים את לימודי הגאולוגיה למד בבית הספר הניסויי לאמנות Eks-skolen ועבד כצייר, פסל, סופר ואמן ליתוגרפיה, תחומים בהם הוא דבק מאז ועד היום. גאולוגיה וטבע הן תמות המהוות חלק נכבד מאמנותו של קירקבי.

ב-1974 הציג בגלריית מייקל ורנר בקולון (עדיין מייצגת אותו בגרמניה, בריטניה וארצות הברית) ופרסם את הספר Fliegende Blätter. ב-2005 הציג תערוכת יחיד במוזיאון פוקוואנג שבאסן. ב-1982 הציג תערוכת יחיד במוזיאון לאמנות מודרנית ואן אבסמיוזיאום באיינדהובן שבהולנד.

ב-1988 פרסם ספרי מאמרים על פיקאסו, מאנה ודלקרואה.

הוא לקח חלק בביאנלה של ונציה בשנים 1976, 1980, 1993, 1997 ו-2005.

ב-1999 עיצב את התפאורה לאגם הברבורים עבור ניו יורק סיטי בלט. ב-2007 עיצב את התפאורה והתלבושות של "רומיאו ויוליה" עבור ניו יורק סיטי בלט, הציג תערוכה גדולה ראשונה במוזיאון לאמנות מודרנית שנחאי זנדאי בסין ואת תערוכת "פר קירקבי" במועדון האמנות של שיקגו.

ב-2008 הוצגה תערוכת "רטרוספקטיבה לפר קירקבי" במוזיאון לואיזיאנה לאמנות מודרנית בקופנהגן, דנמרק.

ב-2009 הוצגה תערוכת "רטרוספקטיבה לפר קירקבי" מוזיאון טייט מודרן בלונדון.

עבודותיו הוצגו בתערוכות חשובות ומהוות חלק מאוספים ציבוריים מרכזיים כמו גלריית טייט, לונדון; מוזיאון המטרופוליטן לאמנות, ניו יורק; המוזיאון לאמנות מודרנית, ניו יורק; מרכז ז'ורז' פומפידו, פריז. קירקבי כיהן כפרופסור באקדמיה לאמנות בקרלסרוהה (1978-89) ובפרנקפורטר שטדלשול (2000-1989).

ב-2013 נפל ונחבט בראשו וספג פגיעה מוחית; ב-2015 הודיע שבעקבות התאונה הפסיק ליצור.

ב-2005 נשא לאישה את מארי אן דוס יונגרסן, ארכיטקטית בעלת שם מקופנהגן עליה כתב. כיום הוא מתגורר בפרוורי קופנהגן, בפרנקפורט ובאיטליה.

## פרסים
* 1990 - פרס האמנות של NORD/LB, הניתן עור תרומה משמעותית לאמנות בת-זמננו
* 1996 - פרס הנריק סטפנס.
* 1996 - פרס קרן Coutts לאמנות עכשווית.
* 2003 - פרס הרברט בוקי על מפעל חיים.

## קישורים חיצוניים

* פר קירקבי, בגלריית מייקל ורנר
* פר קירקבי, הלובר לוס אנג'לס.

קטגוריה:אמנים דנים
קטגוריה:במאי קולנוע דנים
קטגוריה:משוררים דנים
קטגוריה:דנים שנולדו ב-1938
קטגוריה:דנים שנפטרו ב-2018
אליפות ארץ ישראל באתלטיקה 1945

**אליפות ארץ ישראל באתלטיקה** נערכה באצטדיון המכביה בתל אביב בין התאריכים 12 - 13 במאי 1945. 

## דירוג הקבוצות לגברים

## תוצאות גברים
### מסלול

### שדה

## קישורים חיצוניים
* 
* 

קטגוריה:היישוב: תחרויות אתלטיקה
קטגוריה:תל אביב-יפו: תחרויות אתלטיקה
Meu Violão e o Nosso Cachorro

**Meu Violão e o Nosso Cachorro** (באנגלית: **My Guitar and Our Puppy**, ובעברית: **הגיטרה שלי והכלבלב שלנו**) הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה השני שלהן, *[[Bar das Coleguinhas]]*. השיר יצא לאור ב-20 בפברואר 2015, כסינגל הראשון והפותח מתוך אלבום ההופעה.

השיר הגיע למקום ה-14 במצעד שבברזיל.

## רקע וכתיבה
השיר נכתב על ידי סימונה וסימריה, שכתבו גם את הסינגל השני מתוך האלבום, "Quando o Mel é Bom". השיר הוא היחידי שהוציא הצמד בשנת 2015, ורק לאחר שנה מצאתו יצא הסינגל השני מתוך האלבום. "Quando o Mel é Bom" זכה להצלחה רבה יותר, והגיע בשיאו למקום השביעי במצעד הסינגלים הברזילאי.

עם השיר הופיעו הצמד במספר הופעות, והוא נכלל בכל אלבומי ההופעה שלהן פרט לראשון, *Ao Vivo em Manaus*.

## וידאו קליפ
הווידאו קליפ הנלווה שיצא לשיר מציג מערכת יחסים בין זוג. הקליפ כשמו של השיר מציג את הגבר כגיטריסט, ואת האישה כחובבת כלבים. השניים מנהלים מערכת יחסים נורמלית ורגילה, ובין לבין ניתן לראות את סימונה וסימריה באמצע השביל המוביל לביתם של הזוג. לבסוף, השניים רבים והגבר נשאר לבדו עם הכלב.

הקליפ הועלה לערוצן הפרטי של סימונה וסימריה, ונכון למרץ 2020, מונה הצפיות שלו עומד על כ-100 מיליון צפיות.

## מיקומי שיא
השיר זכה להצלחה בינונית, ובשיאו הצליח להגיע אל המקום ה-14 במצעד שבברזיל.

## קישורים חיצוניים

## הערות שוליים

קטגוריה:שירי סימונה & סימריה
קטגוריה:שירים בפורטוגזית
קטגוריה:שירים שנכתבו על ידי סימונה & סימריה
קטגוריה:שירים על כלבים
ז'אן קרזו

שמאל|ממוזער|180px|בול ארמני שהונפק בשנת 1907, במלאת מאה שנה להולדתו של קרזו
**ז'אן קרזו** (**Jean Carzou**; בארמנית: **Ժան Գառզու**; 1 בינואר 1907 – 12 באוגוסט 2000) היה אמן, צייר ומאייר צרפתי-ארמני שעבודתו עיטרה את הרומנים של ארנסט המינגוויי, ארתור רמבו, אז'ן יונסקו ואלבר קאמי.

## ביוגרפיה
קרזו נולד בשם קרניק זולומיאן (בארמנית: Գառնիկ Զուլումեան) בחלב, סוריה, למשפחה ארמנית. לימים קרזו יצר את שמו מההברה הראשונה של שמו הפרטי ושם משפחתו, להן הוסיף את שם החיבה הפריזאי ז'אן. הוא רכש את השכלתו בקהיר, מצרים ועבר לפריז ב-1924 על-מנת ללמוד ארכיטקטורה.
הוא החל לעבוד כמעצב תפאורה לתיאטרון, אולם נוכח לדעת כי הוא מבכר ציור.

ב-1952 עיצב תלבושות ל-Les Indes Galantes של ז'אן-פיליפ ראמו באופרה של פריז. עבודותיו הבאות היו עם Le Loup (1953) ל"בלטים" של רולאן פטי, ז'יזל (1954) ו"עתליה" (1955) באופרה ובקומדי פרנסז.

בהיותו בן שמונים ואחת השלים את ציור קירותיה של הקפלה בעיר מאנוסק (Manosque) שבפרובאנס.

קרזו היה חבר המכון של צרפת, נבחר לאקדמיה לאמנויות היפות, אליה נכנס במקומו של הצייר ז'אן בושו שהלך לעולמו ב-1977. הוא זכה באות מסדר ההצטיינות הלאומי של צרפת.

## קישורים חיצוניים

* ז'אן קרזו, באתר artnet
* ז'אן קרזו - צייר ומאייר, הלך לעולמו בגיל 93, הספד, הניו יורק טיימס, 24 באוגוסט 2000
* 

קטגוריה:ציירים צרפתים
קטגוריה:מאיירים צרפתים
קטגוריה:אמנים צרפתים הידועים בכינוי אמנותי
קטגוריה:צרפתים שנולדו ב-1907
קטגוריה:צרפתים שנפטרו ב-2000
אן ביץ'

**אן ביץ**' (באנגלית: **Ann Beach**; 7 ביוני 1938 - 9 במרץ 2017) הייתה שחקנית בריטית.

## ביוגרפיה
אן ביץ' נולדה בוולברהמפטון שבסטפורדשייר. תפקידה המוכר ביותר הוא בדמות סוניה בארט, השכנה של הזוג פילדס, בסדרה הקומית "Fresh Fields" בכיכובם של ג'וליה מקנזי ואנטון רוג'רס. בגיל 16 קיבלה מלגת לימודים לאקדמיה המלכותית לאמנות הדרמה (RADA). אחרי סיום הלימודים שיחקה בסיבוב הופעות במחזה "מלון פרדיסו", ואחר כך הופיעה בלונדון בתפקיד הראשי במחזה "בת'" מאת אמלין ויליאמס. המחזה לא זכה להצלחה, אבל עד מהרה החלה לקבל תפקידים בטלוויזיה. היא חזרה להופיע בתיאטרון עם להקת Theatre Workshop בתיאטרון רויאל סטרטפוד איסט. בין התפקידים שגילמה היו רוזי במחזה "Fings Ain't Wot They Used T'Be", ומיס גילכריסט במחזה "The Hostage". בספטמבר 1960 גילמה את דמותה של ברברה בעיבוד לרומן "Billy Liar" בתיאטרון קיימברידג'.

### חיים אישיים
ביץ' הייתה נשואה לפרנסיס קולמן. היא הייתה אמם של השחקניות שארלוט קולמן וליסה קולמן.

## פילמוגרפיה

## קישורים חיצוניים

## הערות שוליים

קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1938
קטגוריה:בריטים שנולדו ב-1938
קטגוריה:בריטיות שנפטרו ב-2017
קטגוריה:בריטים שנפטרו ב-2017
סרז'י ברוגרה

**סרז'י ברוגרה**' (בקטלאנית: **Sergi Bruguera i Torner **; נולד ב-16 בינואר 1971) הוא טניסאי עבר ספרדי. אחד הטניסאים החזקים בעולם בשנות ה-90. הוא זכה פעמיים באליפות צרפת הפתוחה ובסך הכל ב-14 תחרויות ליחידים ו-3 לזוגות גברים. 

סרז'י ברוגרה זכה באליפות ספרד לנוער בשנת 1987 ועבר לטניס המקצועי בשנת 1988. הוא היה חזק במיוחד במשטח חימר. סרז'י ברוגרה הוא הטניסאי היחיד שיש לו מאזן חיובי מול רוג'ר פדרר ופיט סמפרס.

החל משנת 1995 תומאס מוסטר היה "מלך החימר" וסרז'י ברוגרה לא היה יכול לנצח אותו. בסוף אותה שנה הוא נפצע וחזר רק בשנת 1997.

בשנת 1996 הוא הפסיד בגמר אולימפי לאנדרה אגסי.

לאחר הפרישה הוא עוסק באימון.

## גמרים של תחרויות גראנד סלאם

## סיכום הופעות

## קישורים חיצוניים

קטגוריה:טניסאים ספרדים
קטגוריה:טניסאים זוכי אליפות צרפת הפתוחה
קטגוריה:ספרדים שנולדו ב-1971
הסנפה

250px|ממוזער|שמאל|שורות של קוקאין ערוכות להסנפה
**הסנפה** היא שאיפה של אבקה, תרסיס, גז או אד לשם הכנסתם לתוך הגוף. להסנפה שימושים רפואיים, כדרך לנטילת תרופות, והיא דרך מקובלת לנטילתם של סמים מסוימים. הסנפה עלולה לפגוע לעיתים בדרכי הנשימה באף.

הסנפה של טבק הרחה נצפתה בקרב שבטים ילידים בברזיל עוד ב, ומשם הגיעה לאירופה, תוך שיוחסו לטבק סגולות של מרפא לכאבי ראש.

עם הסמים שנהוג לקחת בהסנפה נמנים קוקאין, מתאמפטמין, אופיואידים ועוד. לשאיפת ממסים נדיפים יש השפעה פסיכואקטיבית, הנעה בין תחושת שכרות, בדומה לשכרות מאלכוהול, לבין הזיות. 

הסנפה של ממסים נדיפים נמצאים בשימוש בעיקר בקרב ילדים, בני נוער, אסירים או אנשים הנמצאים במוסדות וכן על ידי עניים. זאת כיוון שחומרים אלה, המיועדים לשימושים אחרים, נמכרים באופן חוקי, במחיר זול יחסית, או מצויים במוצרים זמינים וחוקיים, כגון: מכלי תרסיס, דבקים, טיפקס, מטהרי אוויר, בנזין לרכב, נוזל למציתים, צבע, מדללי צבע, פריאון (גז קירור למזגנים), חומר לניקוי מקלדות מחשב ועוד.

## קישורים חיצוניים

קטגוריה:פיזיולוגיה
קטגוריה:סמים
קטגוריה:התמכרות
יצחק כספי (ספורטאי)

**יצחק כספי** (1922 - 6 ביוני 2017) היה ספורטאי ישראלי. אלוף ושיאן ישראל בריצת 100 מטר, בקפיצה לרוחק ובקרב חמש, מראשוני כדורגלני מכבי נתניה, שיחק בעמדת חלוץ מרכזי. כמו כן אימן את קבוצת מכבי נתניה.

## ביוגרפיה
כספי נולד בטבריה למשפחת רבנים מצפת. בגיל 9 עבר להתגורר עם משפחתו בנתניה, בה חי כל חייו. היה אתלט מצטיין וחלוץ מרכזי בקבוצת מכבי נתניה. אחיו הצעיר זאב אף הוא היה ספורטאי מצטיין, הן באתלטיקה והן בכדורגל ושיחק כשוער בקבוצת מכבי נתניה.

באליפות ארץ ישראל שנערכה בשנת 1941 זכה כספי במדליית זהב בקפיצה לרוחק בתוצאה של 6.41 מטר, לפני פיבוסביץ ממשטרת לוד (6.11 מטר) ופרנקל ממכבי רחובות (5.91 מטר).

באליפות ארץ ישראל נערכה באצטדיון המכביה בתל אביב באפריל 1942 האו זכה במדליית כסף בקפיצה לרוקח בתוצאה של 6.35 מטר, אחרי לוסקי מכבי תל אביב (6.44 מטר) וווסט מאוסטרליה (6.18 מטר).

באליפות ארץ ישראל שנערכה בשנת 1945 זכה כספי במדליית זהב בריצת 100 מטר בתוצאה של 11.1 שניות.

בשנת 1946 נערך משחק ראווה שחנך את אצטדיון הקופסה, מגרשה הביתי של קבוצת מכבי נתניה, כבש כספי את השער היחיד לזכות קבוצתו נגד קבוצת נאשה קארילה מיוגוסלביה, במשחק שנגמר בתיקו 1-1.

בתחרות אתלטיקה שנערכה באצטדיון המכביה באפריל 1947 זכה כספי במדליית זהב בקרב חמש (קפיצה לרוחק, הטלת כידון, ריצת 200 מטר, זריקת דיסקוס וריצת 1500 מטר) בשיא ארץ ישראל חדש של 2578 נקודות.

באליפות ארץ ישראל שנערכה במאי 1947 זכה כספי במדליית זהב בריצת 60 מטר ביחד עם יהודה גבאי בשיא ארץ ישראל חדש של 6.8 שניות.

באליפות ארץ ישראל שנערכה בשנת 1948 זכה כספי בשתי מדליות, זהב וכסף. מדליית זהב בריצת 100 מטר בתוצאה של 11.2 שניות ומדליית כסף בקפיצה לרוחק בתוצאה של 6.40 מטר, אחר צבי ינובר (6.49 מטר).

בשנת 1949 כבש את השער הראשון של הקבוצה במסגרת הליגה הלאומית, אז הליגה הבכירה בישראל. באליפות ישראל שנערכה באותה שנה זכה כספי במדליית זהב בריצת 100 מטר בתוצאה של 11.5 שניות.

במכביה השלישית שנערכה בשנת 1950 זכה כספי במדליית ארד בקרב עשר בתוצאה של 4406 נקודות, אחרי מרטין קוריק מארצות הברית (5281 נקודות) ואחיו זאב כספי (4818 נקודות).

## חייו האישיים
כספי עבד עשרות שנים במס הכנסה ומשם פרש לגמלאות. אחד מתפקידיו הציבוריים היה יו"ר רשימת הגמלאים של מפלגת העבודה. היה אב לשלושה ילדים וסב ל-11 נכדים.

ארבעה חודשים לפני מותו קיבל התקף לב לאחר שסיים להתעמל ולרחוץ בחוף סירונית כפי שעשה כל חייו. הוא איבד את ההכרה ומאז לא התעורר. הוא נקבר בבית העלמין בשיכון ותיקים.

## קישורים חיצוניים
* 
* רותי ברמן, יצחק כספי חי בים ומת בים, באתר blinker, 6 ביוני 2017
* 
* התוצאות הטובות באתלטיקה הישראלית - 60 מטר גברים, באתר מבט למירוץ

## הערות שוליים

קטגוריה:אתלטים ארץ-ישראלים
קטגוריה:ספורטאים ישראלים
קטגוריה:אלופי ישראל בריצה
קטגוריה:אלופי ישראל בקפיצה לרוחק
קטגוריה:כדורגלנים ארץ-ישראלים
קטגוריה:חלוצי כדורגל ארץ-ישראלים
קטגוריה:כדורגלני מכבי נתניה
קטגוריה:מאמני מכבי נתניה
קטגוריה:נתניה: כדורגלנים
קטגוריה:אנשי היישוב ילידי הארץ
קטגוריה:אישים הקבורים בנתניה
קטגוריה:ישראלים שנולדו ב-1922
קטגוריה:ישראלים שנפטרו ב-2017